เรื่องร้องเรียน (จราจร,ถนน,ร้องเรียน,กีดขวาง,คลอง,ป้าย) วันที่ 2023-07-07 11:54:57 — แขวงคลองบางบอน เขตบางบอน กรุงเทพมหานคร
ถนนเอกชัย บริเวณช่วงรอยต่อจอมทอง คลองบางพราน มีระเบียบห้ามจอด ช่วงเวลา 15.00น-20.00น ทุกวัน 

อยากให้ทบทวนเรื่องระยะเวลาและความเหมาะสมเพราะ ชั่วโมงเร่งด่วนช่วงเย็นโรงเรียนเลิก จะมีรถแออัดแค่ช่วงเวลา 15.30-17.00น เท่านั้น ขอเรียนเชิญอาสาสมัครมาสังเกตุการณ์ได้ครับ 

หลังจากช่วงเวลาดังกล่าวไป จะมีจำนวนรถสัญจรน้อยลงจนไม่ติดขัดเลย นอกจากนั้นมีเจ้าหน้าที่จราจรกลาง (หมวกกันน๊อคสีส้ม) มาปักหลัก ตระเวณล๊อคล้อประชาชนในย่านนี้ และรอรับค่าปรับในวันเดียวกัน ทำเป็นขบวนการมาเป็นระยะเวลานานหลายปีแล้ว 


แม้ในช่วงเวลาที่การแออัดของจราจรผ่านพ้นไป หลัง5โมง และบางวัน6โมงก็ยังมาทำหน้าที่อยู่ ยอมรับว่าป้ายกำหนดเวลานั้นไว้จริง การปฏิบัติหน้าที่จึงไม่ได้ผิด แต่ขาดซึ่งดุลยพินิจที่เหมาะสม 

บทกฏหมายควรมาพร้อมดุลพินิจ หากใช้ดุลพินิจไม่ได้ ก็ควรทบทวนรายละเอียดให้ชัดเจน และเหมาะสมกับปัจจุับน บังคับใช้เท่าที่จำเป็น 

ดังนั้นกระผมจึงขอร้องเรียนให้ลดระยะเวลาห้ามจอดลง จาก 15.00-20.00 เป็น 15.30น-18.00น 

เนื่องจากในระยะเวลาเปนกรอบกว้างมากเกินจำเป็น และเจ้าหน้าจราจรที่เลือกที่จะไม่ใช้ดุลพินิจ ในการปฏิบัติหน้าที่ 

ขอบคุณครับ